open-index/open-wikipedia-markdown huggingface dataset:
এনামুল হক (বীর প্রতীক)

শহীদ **এনামুল হক** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
এনামুল হকের জন্ম বাগেরহাট জেলার মোল্লাহাট উপজেলার আটজুরি ইউনিয়নের বাসাবাড়ি গ্রামে। তিনি অবিবাহিত ছিলেন। তার বাবার নাম আবদুল হাকিম গাজী এবং মায়ের নাম ফুলজান বিবি।

## কর্মজীবন
এনামুল হক চাকরি করতেন পাকিস্তান সেনাবাহিনীতে। কর্মরত ছিলেন পাকিস্তানে। ১৯৭১ সালে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ৮ নম্বর সেক্টরের বয়রা সাবসেক্টরে যুদ্ধ করেন। বিভিন্ন স্থানের যুদ্ধে তিনি যথেষ্ট সাহস, দক্ষতা ও কৃতিত্ব প্রদর্শন করেন।

## মুক্তিযুদ্ধে ভূমিকা
১৯৭১ সালের ১৭ নভেম্বর যশোর জেলার ঝিকরগাছা উপজেলার গঙ্গানন্দপুর ইউনিয়নের অন্তর্গত ছিলো কাশীপুর। এটি ছিলো ভারত-বাংলাদেশ সীমান্তের অদূরে। কপোতাক্ষ নদ কাশীপুরের পাশ দিয়ে প্রবাহিত। সেখানে নদের ওপর একটি সেতু আছে। চৌগাছা থানার পশ্চিমে সীমান্ত এলাকায় যাওয়ার পথ এই সেতু দিয়ে। মুক্তিযুদ্ধ চলাকালে সামরিক কৌশলগত কারণে মুক্তিবাহিনী ও পাকিস্তান সেনাবাহিনী, উভয়ের কাছেই কাশীপুর ছিল সমান গুরুত্বপূর্ণ। কাশীপুরে পাকিস্তান সেনাবাহিনীর কোনো ঘাঁটি ছিল না। অদূরে ঝিকরগাছা থানায় ছিল তাদের ঘাঁটি। সেখানে নিয়োজিত ছিল ৫৫ ফিল্ড রেজিমেন্ট এবং ২২ এফএফ রেজিমেন্ট। ভারত থেকে সীমান্ত অতিক্রম করে এনামুল হকসহ মুক্তিযোদ্ধারা দ্রুত রওনা হলেন বাংলাদেশের ভেতরে। খবর এসেছে পাকিস্তান সেনাবাহিনীর একটি দল এসেছে। তারা সেনাবাহিনীর ওই দলকে আক্রমণ করবেন। একটু পরই তারা মুখোমুখি হলেন পাকিস্তানি সেনাদের। কাছাকাছি গিয়ে মুক্তিযোদ্ধারা দ্রুত কয়েকটি দলে বিভক্ত হয়ে আক্রমণ শুরু করেন। পাকিস্তানি সেনারাও ছিল সতর্ক। তারা পাল্টা গুলিবর্ষণ করে। তুমুল যুদ্ধ চলতে থাকে। গোলাগুলিতে গোটা এলাকা প্রকম্পিত। এনামুল হক ও তার সহযোদ্ধারা বিপুল বিক্রমে পাকিস্তানি সেনাদের পাল্টা আক্রমণ মোকাবিলা করেন। একপর্যায়ে তিনি ও তার কয়েকজন সহযোদ্ধা ঝোড়োগতিতে ঝাঁপিয়ে পড়েন পাকিস্তানি সেনাদলের একাংশের ওপর। তাদের সাহসিকতায় পাকিস্তানি সেনারা হতবিহ্বল হয়ে পেছনে সরে যায়। অসীম সাহসী এনামুল হক এ সময় আরও এগিয়ে যান। তখন হঠাৎ গুলিবিদ্ধ হন তিনি। আহত হয়েও দমে যাননি। বীরত্বের সঙ্গে যুদ্ধ অব্যাহত রাখেন। তার অদম্য মনোবলে সহযোদ্ধারা উৎসাহিত ও উজ্জীবিত হন। কিন্তু মারাত্মক আহত এনামুল হক একটু পর ঢলে পড়েন মৃত্যুর কোলে। নিভে যায় তার জীবনপ্রদীপ। কাশীপুর অনেকটা মুক্ত এলাকার মতো ছিল। মুক্তিযোদ্ধাদের ক্ষুদ্র একটি দল কাশীপুরে গোপনে অবস্থান করত। পাকিস্তানি সেনারা ঝিকরগাছা থেকে সেখানে আসত। এলাকার ওপর নিজেদের নিয়ন্ত্রণ রাখার জন্য টহল দিয়ে চলে যেত। মুক্তিযোদ্ধাদের বড় দল সুযোগ বুঝে প্রায়ই সীমান্ত অতিক্রম করে পাকিস্তান সেনাবাহিনীকে আক্রমণ করত। ১৯৭১ সালে কাশীপুরে অসংখ্য বার যুদ্ধ সংঘটিত হয়।

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
সাইদুল হক

**সাইদুল হক** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
সাইদুল হকের জন্ম ব্রাহ্মণবাড়িয়া জেলার সদর উপজেলার ঘাটিয়ারা গ্রামের পশ্চিম পাড়ায়। তার বাবার নাম মমিনুল হক ভূঁইয়া এবং মায়ের নাম হাজেরা বেগম। তার স্ত্রীর নাম রওশন আরা বেগম। তাদের চার মেয়ে ও দুই ছেলে।

## কর্মজীবন
সাইদুল হক চাকরি করতেন ইপিআরে। ১৯৭১ সালে কর্মরত ছিলেন সিলেট ইপিআর সেক্টরের অধীনে। তিনি তখন তার উইংয়ে কর্মরত একজন পাকিস্তানি সেনা কর্মকর্তার দেহরক্ষী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে তিনি নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের অধীনে যুদ্ধ করেন। তাকে চতুর্থ ইস্ট বেঙ্গল রেজিমেন্টের একটি কোম্পানিতে অন্তর্ভুক্ত করা হয়। কসবাসহ আরও কয়েক স্থানে তিনি সাহসিকতার সঙ্গে যুদ্ধ করেন।

## মুক্তিযুদ্ধে ভূমিকা
ভারত-বাংলাদেশ সীমান্তসংলগ্ন কসবা রেলস্টেশন। ব্রাহ্মণবাড়িয়া জেলার অন্তর্গত। সীমান্ত এলাকা হওয়ায় কসবায় ১৯৭১ সালে ছিল পাকিস্তান সেনাবাহিনীর ব্যাপক তৎপরতা। মুক্তিযুদ্ধকালে এখানে অসংখ্য যুদ্ধ সংঘটিত হয়। এরই ধারাবাহিকতায় ২৩ অক্টোবর সাইদুল হকসহ একদল মুক্তিযোদ্ধা সেখানে আক্রমণ করেন। পাকিস্তান সেনাবাহিনী নিজেদের আধিপত্য বজায় রাখার জন্য একপর্যায়ে কসবা রেলস্টেশনে দুর্ভেদ্য ঘাঁটি তৈরি করে। স্টেশন এলাকার চারদিকে ছিল মাইনফিল্ড। এ ছাড়া ছিল পর্যবেক্ষণ পোস্ট। রাতে সাইদুল হক ও তার সহযোদ্ধারা সীমান্ত অতিক্রম করে নিঃশব্দে সেখানে অবস্থান নেন। তারপর নির্দিষ্ট সময়ে ক্ষিপ্রগতিতে এগিয়ে যান। মাইনফিল্ডের কারণে কয়েকজন মুক্তিযোদ্ধা আহত হন। এতে তারা দমে যাননি বা মনোবল হারাননি। সব বাধা উপেক্ষা করে সাহসিকতার সঙ্গে সাইদুল হকেরা প্রচণ্ড আক্রমণ করেন। পাকিস্তান সেনাবাহিনীও প্রতিরোধ শুরু করে। গোলাগুলিতে রাতের আকাশ লাল হয়ে ওঠে। তুমুল যুদ্ধ চলতে থাকে। শত্রুসেনাদের ওপর তারা বিপুল বিক্রমে চড়াও হন। তাদের বিক্রমে পাকিস্তানি সেনারা কোণঠাসা হয়ে পড়ে এবং একপর্যায়ে তারা কসবার পুরান বাজারের দিকে পালিয়ে যায়। সেখানে একটি মাঠে (বর্তমানে টি আলী কলেজ) তারা অবস্থান নেয়। মুক্তিযোদ্ধাদের দখলে আসে কসবা রেলস্টেশন। ২৫ অক্টোবর পাকিস্তানি সেনারা নতুন শক্তি সঞ্চয় করে মুক্তিযোদ্ধাদের ওপর পাল্টা আক্রমণ চালায়। সাইদুল হক ও তার সহযোদ্ধারা এমন আক্রমণের জন্য প্রস্তুতই ছিলেন। সাহসিকতার সঙ্গে তারা পাল্টা আক্রমণ মোকাবিলা করতে থাকেন। দুই পক্ষে তুমুল যুদ্ধের একপর্যায়ে পাকিস্তান সেনাবাহিনীর ছোড়া একটি শেল বিস্ফোরিত হয় সাইদুল হকের পাশে। বিস্ফোরিত শেলের কয়েকটি ছোট-বড় স্প্লিন্টার আঘাত করে তার শরীরে। মাটিতে লুটিয়ে পড়েন তিনি। স্প্লিন্টারের আঘাতে সাইদুল হকের বাঁ পায়ের বিরাট অংশ বিচ্ছিন্ন হয়ে যায়। একটু পর সহযোদ্ধারা রক্তাক্ত অবস্থায় তাকে উদ্ধার করে নিয়ে আসেন। তখনো তার জ্ঞান ছিল। এরপর জ্ঞান হারিয়ে ফেলেন। সহযোদ্ধারা তাকে ফিল্ড চিকিৎসাকেন্দ্রে পাঠান। প্রাথমিক চিকিৎসা দিয়ে তাকে পাঠানো হয় আগরতলায়। সেখানে চিকিৎসা চলা অবস্থায় তার অবস্থার অবনতি হলে তাকে হেলিকপ্টারে পাঠানো হয় ভারতের উত্তর প্রদেশে। এখানে চিকিৎসা চলাকালে দেশ স্বাধীন হয়ে যায়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
বিজয়নগর উপজেলা

**বিজয়নগর উপজেলা** বাংলাদেশের ব্রাহ্মণবাড়িয়া জেলার একটি প্রশাসনিক এলাকা।

## অবস্থান ও আয়তন
বিজয়নগর উপজেলার আয়তন ২২১.১৭ বর্গ কিলোমিটার (৫৪,৬৫৩ একর)। বিজয়নগর উপজেলার উত্তরে সরাইল উপজেলা ও মাধবপুর উপজেলা,দক্ষিণে আখাউড়া উপজেলা, পূর্বে ত্রিপুরা রাজ্যের আগরতলা, পশ্চিমে ব্রাহ্মণবাড়িয়া সদর উপজেলা।

## নামকরণ
জানা যায়, ব্রিটিশ শাসনামলে ত্রিপুরা রাজ্যের সাথে এ উপজেলার সীমান্ত দিয়ে ব্রাহ্মণবাড়িয়াসহ এতদঞ্চলে স্থল যোগাযোগ সুপ্রতিষ্ঠিত ছিল। উল্লেখ্য যে, সিংগারবিলের সাথে ত্রিপুরা রাজ্যের যোগাযোগের প্রায় ১৫০ বছরের পুরাতন প্রধান সড়কটি এখনও ব্যবহার উপযোগী রয়েছে। লালমাটি সমৃদ্ধ মুকুন্দপুর, বিষ্ণুপুর ও সিংগারবিল ইউনিয়নে রয়েছে প্রাকৃতিক কাঁঠাল, লিচু ও পেয়ারাসহ ভিন্ন ধর্মী নানা বৃক্ষর অপরূপ সমাহার। মননশীল মানুষকে এর সৌন্দর্য আকর্ষণ করবেই। তা ছাড়া কালাছড়া চা বাগানে নাম না জানা অজানা শহীদদের গণ কবর ও রয়েছে। বাংলাদেশের স্বাধীনতা যুদ্ধে এখানে অন্যতম গুরুত্বপূর্ণ যুদ্ধসংগঠিত হয়েছিল । মহান স্বাধীনতা যুদ্ধে সশস্ত্র যুদ্ধের মাধ্যমে ১৯ নভেম্বর এ উপজেলার পাহাড়পুর ইউনিয়নের মুকুন্দপুর এলাকাটি মুক্ত হয়েছিল। যা মুকুন্দপুর দিবস হিসেবে প্রতি বছর পালন করা হয়ে থাকে। তা ছাড়া স্বাধীন বাংলাদেশের বিজয়ের পতাকা এ ইউনিয়ন দিয়ে বাংলাদেশে প্রবেশ করেছিল। ২০১০ সালে বিজয়দিবস উদযাপনকালে এ উপজেলার নামকরণ করা হয় বিজয়নগর।

## প্রশাসনিক এলাকা
thumb|বিজয়নগর উপজেলার মৌজা জিওকোড ম্যাপ

বিজয়নগর উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিজয়নগর থানার আওতাধীন।

;ইউনিয়নসমূহ:
* ১নং বুধন্তি
* ২নং চান্দুরা
* ৩নং ইছাপুরা
* ৪নং চম্পকনগর
* ৫নং হরষপুর
* ৬নং পত্তন
* ৭নং সিংগারবিল
* ৮নং বিষ্ণুপুর
* ৯নং চর ইসলামপুর
* ১০নং পাহাড়পুর

## জনসংখ্যার উপাত্ত
২০১১ সালের আদমশুমারি অনুযায়ী বিজয়নগর উপজেলার মোট জনসংখ্যা ২,৫৭,২৪৭ জন। এর মধ্যে পুরুষ ১,২৫,৫৯৫ জন এবং মহিলা ১,৩১,৬৫২ জন। মোট পরিবার ৪৮,৬১৭টি। জনসংখ্যার ঘনত্ব প্রতি বর্গ কিলোমিটারে প্রায় ১,১৬৩ জন।

## শিক্ষা ব্যবস্থা
২০১৯ সালের আদমশুমারি অনুযায়ী বিজয়নগর উপজেলার সাক্ষরতার হার ৯৮%। উপজেলার একমাত্র সরকারি মাধ্যমিক বিদ্যালয় দাউদপুর সরকারি উচ্চ বিদ্যালয়। উপজেলাটিতে কোনো সরকারি কলেজে না থাকলেও বেশ কয়েকটি উল্লেখযোগ্য  কলেজ রয়েছে। যেগুলো হল

১. আলহাজ্ব কাজী শফিকুল ইসলাম কলেজ, বুধন্তি।

২. কাজী রফিকুল ইসলাম কলেজ, বুধন্তি।

৩.চম্পকনগর কলেজ, চম্পকনগর। 

৪. চাওড়া কলেজ, সিংগাড়বিল।

৫.পূর্বাচল কলেজ, বিষ্ণুপুর।

## উল্লেখযোগ্য ব্যক্তি
* রুমিন ফারহানা, রাজনীতিবিদ এবং আইনজীবী
* সানাউল হক, কবি
* অলি আহাদ, ভাষা সৈনিক এবং রাজনীতিবিদ

## আরও দেখুন
* ব্রাহ্মণবাড়িয়া জেলা
* চট্টগ্রাম বিভাগ
* বাংলাদেশের উপজেলাসমূহ

## তথ্যসূত্র

## বহিঃসংযোগ
* 

বিষয়শ্রেণী:বিজয়নগর উপজেলা
বিষয়শ্রেণী:ব্রাহ্মণবাড়িয়া জেলার উপজেলা
সুন্ডা খাত

thumb|300px|সুন্দা খাতের বিভিন্ন পয়েন্টে ২০০৪ সালের প্রলয়ঙ্করী ভূমিকম্পের পরিমাপ

**সুন্দা খাত** বা **সুন্ডা খাত** ভারত মহাসাগরের অন্যতম প্রধান গভীর সামুদ্রিক খাত। এই সামুদ্রিক খাতটির পূর্ব নাম "জাভা খাত"। সুন্দা খাত ভারত মহাসাগরের দ্বিতীয় গভীরতম স্থান হিসেবে পরিচিত।

## অবস্থান
সুন্ডা খাতটি ভারত মহাসাগরের উত্তর-পূর্বাংশে ১০°১৯'দঃ ও ১০৯°৫৮'পূঃ-এ অবস্থিত। এটি জাভা ও সুমাত্রা উপকূল হতে ৩০০ কি.মি. দূরে এবং ইন্দো-অস্ট্রেলিয়ান প্লেট ও ইউরেশিয়ান প্লেটের মধ্যে সীমা নির্ধারক হিসেবে বিরাজমান আছে।

## গঠন বৈশিষ্ঠ্য

## অনুসন্ধান ও গবেষণা
.
## বহিঃসংযোগ

বিষয়শ্রেণী:বিশ্ব মহাসাগরের সর্বনিম্ন বিন্দু
বিষয়শ্রেণী:ভারত মহাসাগরের মহাসাগরীয় খাত
বিষয়শ্রেণী:এশিয়ার চরম বিন্দু
সমুদ্র খাত

সমুদ্রের তলদেশের ভূমিতে যেসব খাড়া ঢাল বিশিষ্ট গভীর ও সরু অংশ রয়েছে তাদেরকে **সমুদ্র খাত** বলা হয়। সমুদ্র খাতই ভূ-ত্বকের সবচেয়ে গভীর অংশ। এই খাতগুলো স্বল্প পরিসর এলাকা নিয়ে অবস্থান করলেও এদের গভীরতা অস্বাভাবিক বেশি হয়ে থাকে।

## প্রধান বৈশিষ্ট্য
সমুদ্র খাতের প্রধান বৈশিষ্ট্যগুলোর মধ্যে রয়েছেঃ
* এটি খাড়া ঢাল বিশিষ্ট হয়ে থাকে;
* এর গভীরতা অধিক হয়ে থাকে;
* এগুলো কমপক্ষে ৫,৪০০ মিটার গভীর হয়ে থাকে; 
* সাধারণতঃ দু'টি প্লেট যেখানে পরস্পর যুক্ত হয় সেখানে এদের অবস্থান দেখা যায়;
* এগুলো স্বল্প পরিসর নিয়ে অবস্থান করে।

## প্রধান প্রধান সমুদ্র খাত

### প্রশান্ত মহাসাগরীয় সমুদ্র খাত মারিয়ানা ট্রেঞ্চ

### আটলান্টিক মহাসাগরীয় সমুদ্র খাত পুয়ের্তো রিকো খাত

### ভারত মহাসাগরীয় সমুদ্র খাত
* সুন্ডা খাত

## বহিঃসংযোগ

বিষয়শ্রেণী:ভূগোল
বিষয়শ্রেণী:মহাসাগরীয় খাত
বিষয়শ্রেণী:অবনমিত ভূমি
বিষয়শ্রেণী:উপকূলীয় ও মহাসামুদ্রিক ভূমিরূপ
বিষয়শ্রেণী:ভূত্বকীয় পাতগঠন প্রক্রিয়া
বিষয়শ্রেণী:অধোগমন
বাসেল চুক্তি (১৪৯৯)

[300px|thumb|right|১৪৯৯ সালে বাজেল চুক্তির সন্ধিস্থাপনে একটি চিত্রকর্ম। চিত্রে দেখা যাচ্ছে মিলানের দূত [গালায়েজ্জো বিস্কন্তি (দূত)|গালায়েজ্জো বিস্কন্তি বাজেলের সিটি হলে সন্ধিস্থাপনের শর্তগুলো সম্রাট ম্যাক্সিমিলিয়ান ১ম-এর প্রতিনিধিদের কাছে উপস্থাপন করছেন। লুসার্নের একজন প্রতিনিধি (সম্মুখে, বামে নীল-সাদা পোশাক পরিহিত) তা পড়ে শোনাচ্ছেন]]

**বাসেল চুক্তি** বা **বাজেল চুক্তি** ১৪৯৯ সালের ২২ সেপ্টেম্বর পুরাতন সুইস কনফেডারেশনের অন্তর্গত বাসেল নগরে স্বাক্ষরিত হয়। এটি হলি রোমান সম্রাট ১ম ম্যাক্সিমিলিয়ানের অনুগত সোয়াবিয়ান ও পুরাতন সুইস কনফেডারেশনের মধ্যে সম্পাদিত হয়। এই চুক্তির আলোকে পরবর্তীতে একটি সুইজারল্যান্ড স্বাধীন রাজ্য হিসেবে স্বীকৃতি পায়।

## তথ্যসূত্র

বিষয়শ্রেণী:চুক্তি
বিষয়শ্রেণী:১৪৯৯
সিলেট সরকারি কলেজ

**সিলেট সরকারি কলেজ** বাংলাদেশের সিলেট জেলার একটি সরকারি মহাবিদ্যালয়। যা সিলেট শহরের টিলাগড় এলাকায় সিলেট-তামাবিল মহাসড়কের পার্শ্বে অবস্থিত এবং ১৯৬৪ সালে প্রতিষ্ঠিত। কলেজটিতে বর্তমানে সিলেট শিক্ষা বোর্ডের অধীনে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, এবং জাতীয় বিশ্ববিদ্যালয়ের অধীনে স্নাতক (পাস) ও স্নাতক (সম্মান) কোর্স চালু আছে।

## ইতিহাস

১৯৬৪ সালে মুরারি চাঁদ কলেজের পূর্ব পাশে প্রতিষ্ঠিত এ প্রতিষ্ঠানটির নামকরণ করা হয় মুরারি চাঁদ উচ্চমাধ্যমিক মহাবিদ্যালয়। ১৯৬৬ সালের জুলাই মাসে মানবিক ও বাণিজ্য শাখা নিয়ে এর একাডেমিক কার্যক্রম শুরু হয় এবং পরবর্তীতে বিজ্ঞান শাখা যুক্ত করা হয়। প্রতিষ্ঠার পর থেকেই কলেজটি একটি সরকারি শিক্ষা প্রতিষ্ঠান হিসেবে পরিচালিত হয়ে আসছে। ১৯৮৮ সালে স্নাতক পর্যায়ে বি.এ., বি.এস.এস. ও বি.বি.এস. কোর্স চালু করা হয়। একই বছরের ৩১ ডিসেম্বর শিক্ষা মন্ত্রণালয়ের এক আদেশ অনুযায়ী কলেজটির নাম পরিবর্তন করে ‘সিলেট সরকারি কলেজ’ রাখা হয়।

## অনুষদ ও বিভাগসমূহ
এই শিক্ষাপ্রতিষ্ঠানে ২ বছর মেয়াদি উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়। এছাড়াও ২০১৮ সাল থেকে কলেজে পাঁচটি বিষয়ের উপর ৪ বছর মেয়াদী স্নাতক কোর্স চালু হয়েছে।

### উচ্চ মাধ্যমিক
* মানবিক বিভাগ
* বিজ্ঞান বিভাগ
* ব্যবসায় শিক্ষা বিভাগ

### স্নাতক (পাস)
* বিএ (পাস)
* বিবিএস (পাস)
* বিএসএস (পাস)

### স্নাতক (সম্মান)

* হিসাববিজ্ঞান
* বাংলা
* অর্থনীতি
* ব্যবস্থাপনা
* রাষ্ট্রবিজ্ঞান

## সহশিক্ষা কার্যক্রম
সিলেট সরকারি কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:
* বি. এন. সি. সি. - ময়নামতি রেজিমেন্ট এর অধীনে এই কলেজে বাংলাদেশ ন্যাশনাল ক্যাডেট কোর-এর একটি পুরুষ প্লাটুন রয়েছে। 
* রোভার স্কাউট - বাংলাদেশ স্কাউটস-এর অধীনে এই কলেজে একটি রোভার স্কাউট ইউনিট রয়েছে।
* রেড ক্রিসেন্ট - বাংলাদেশ রেড ক্রিসেন্ট সোসাইটি-এর অধীনে এই কলেজে একটি রেড ক্রিসেন্ট ইউনিট রয়েছে।

## প্রাক্তন শিক্ষার্থী
* প্রফেসর ড. আবদুর রব - ঢাকা বিশ্ববিদ্যালয়ের শিক্ষক ও বাংলাদেশ রেড ত্রিসেন্ট সোসাইটির সাবেক প্রেসিডেন্ট
* সুলতান মোহাম্মদ মনসুর - সাবেক সাংসদ
* ইলিয়াস আলী- সাবেক সাংসদ, সিলেট–২
## আরো দেখুনস
* মুরারিচাঁদ কলেজ
## তথ্যসূত্র

## বহিঃসংযোগ
* 

বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সিলেট জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
পরশপিপুল

[thumb|পরশপিপুল[Pune|পুনে, ভারত]]
 
**পরশপিপুল** (বৈজ্ঞানিক নাম:*Thespesia populnea [[প্রতিশব্দ (শ্রেণীবিন্যাসবিদ্যা)|Syn]]: Hibiscus populnea*, ইংরেজি নাম: portia tree, Pacific rosewood, milo) হচ্ছে  Malvaceae পরিবারের Thespesia গণের ভেষজ উদ্ভিদ। প্রচলিত অন্যান্য নামের মধ্যে Indian Tulip Tree, Pacific Rosewood, Seaside Mahoe ইত্যাদি অন্যতম।

## বিবরণ
এটি মূলত উপকূলীয় অঞ্চলের বৃক্ষ। সেখানে প্রাকৃতিকভাবেই জন্মে। পৃথিবীর প্রায় সব উষ্ণ অঞ্চলেই সহজলভ্য। ধারণা করা হয় যে এরা পৃথিবীর প্রাচীন বৃক্ষরাজির অন্যতম প্রতিনিধি। সারা বিশ্বে *Portia* (পোর্শিয়া) নামে বেশি পরিচিত। 
বাসি এবং সতেজ ফুলের রং ভিন্ন ভিন্ন। পাতার গড়ন, ডালপালার বিন্যাস এবং অবারিত প্রস্ফুটনে গাছটি আকর্ষণীয় । তবে উপকূল থেকে দূরের গাছগুলোর ফুল ও পাতার গড়নে কিছুটা ভিন্নতা লক্ষ করা যায়। পরশপিপুল মাঝারি আকৃতির চিরসবুজ বৃক্ষ, ৭ থেকে ১০ মিটার পর্যন্ত উঁচু হতে পারে। পাতা তাম্বুলাকৃতির, ১২ সেমি পর্যন্ত লম্বা হতে পারে, বোঁটা পাঁচ সেমি দীর্ঘ। অশ্বত্থ পাতার সঙ্গে ঘনিষ্ঠ মিল রয়েছে। ফুল একক বা সজোড়, পাঁচ থেকে সাত সেমি চওড়া, হালকা হলুদ। ভেতরে গাঢ় লাল দাগ। অনেকগুলো পরাগকেশর যুক্ত জবা ফুলের মতো, বাসি ফুল লালচে।

## বংশ বিস্তার
প্রস্ফুটনকাল গ্রীষ্ম-বর্ষা হলেও প্রায় সারা বছরই দু-একটি ফুল দেখা যায়। ফল গোলাকার, তিন সেমি চওড়া, পাঁচ খণ্ড ও শক্ত। আপনাআপনিই ফেটে যায়। সাধারণত বীজ থেকেই বংশবৃদ্ধি। বীজ সমুদ্রস্রোতে একস্থান থেকে অন্যস্থানে যায়।
## ব্যবহার
এ গাছের কাঠ দৃঢ় ও স্থায়ী। সাধারণত নৌকা, বন্দুকের বাঁট, গরুর গাড়ি ও চাষের যন্ত্রপাতি তৈরিতে ব্যবহার্য। বাকল থেকে আঁশ এবং ফুল থেকে হলুদ রং পাওয়া যায়। তা ছাড়া শিকড় টনিক, বাকল অরেচক, আমাশয় ও চর্মরোগের ওষুধ। বীজের তেল একসময় জ্বালানি হিসেবে ব্যবহৃত হতো।
## চিত্রশালা

Image:Indian Tulip Tree (Thespesia populnea) tree in Kolkata W IMG 3533.jpg
Image: Indian Tulip tree (Thespesia populnea) flowers W IMG 6871.jpg
File: Starr 010203-0205 Thespesia populnea.jpg
File: Starr 030530-0022 Thespesia populnea.jpg
File:Thespesia populnea Tropeneibisch11.jpg
File:Thespesia populnea Tropeneibisch12.jpg
File:Thespesia populnea Tropeneibisch3.jpg
File:Starr 010203-0219 Thespesia populnea.jpg
File: Thespesia populnea Leaf.JPG
File:Thespesia populnea MHNT.BOT.2009.13.12.jpg|Thespesia populnea - Museum specimen


## তথ্যসূত্র

## আরও পড়ুন
* 

## বহিঃসংযোগ

* 
* 

বিষয়শ্রেণী:বন
বিষয়শ্রেণী:আফ্রিকার উদ্ভিদ
বিষয়শ্রেণী:মাইক্রোনেশিয়ার উদ্ভিদ
বিষয়শ্রেণী:গুয়ামের উদ্ভিদ
বিষয়শ্রেণী:ওশেনিয়ার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:মেক্সিকোর উদ্ভিদ
বিষয়শ্রেণী:প্রশান্ত মহাসাগরের উদ্ভিদ
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:ঔষধি উদ্ভিদ
সাংহাই শেনহুয়া

**সাংহাই শেনহুয়া ফুটবল ক্লাব** () হল সাংহাইতে অবস্থিত একটি চাইনিজ পেশাদার ফুটবল ক্লাব, যেটি সুপার লিগে প্রতিযোগিতা করে, চাইনিজ ফুটবলের শীর্ষ স্তর। সাংহাই শেনহুয়া তার হোম ম্যাচগুলি সাংহাই স্টেডিয়ামে খেলে, যা জুহুই জেলার মধ্যে অবস্থিত। সাংহাই শেনহুয়া এফসি-এর মালিক হলেন সাংহাই জিউশি গ্রুপ, সাংহাইয়ের একটি রাষ্ট্রীয় মালিকানাধীন সাংস্কৃতিক ও ক্রীড়া অপারেশন কোম্পানি। সাংহাই শেনহুয়া হল সেই চারটি ক্লাবের মধ্যে যেটি ২০০৪ সালে চাইনিজ সুপার লিগের প্রতিষ্ঠার পর থেকে কখনোই চাইনিজ শীর্ষ লিগ থেকে বাদ পড়েনি। *শেন হুয়া* শব্দটি আক্ষরিক অর্থে ইংরেজিতে "দ্য ফ্লাওয়ার অফ সাংহাই" হিসাবে অনুবাদ করে। *শেন* সাংহাইয়ের বিকল্প নামগুলির মধ্যে একটি এবং চীনা ভাষায় *হুয়া* মানে ফুল।

ক্লাবের পূর্বসূরি ছিল পৌরসভা পরিচালিত আধা-পেশাদার ক্লাব সাংহাই এফসি। দলটি প্রধানত শীর্ষ স্তরে খেলেছে, যেখানে তারা বেশ কয়েকটি ঘরোয়া লিগ এবং কাপ শিরোপা জিতেছে। ১০ ডিসেম্বর ১৯৯৩-এ, ক্লাবটিকে একটি সম্পূর্ণ পেশাদার ফুটবল ক্লাবে পরিণত করার জন্য পুনর্গঠিত করা হয়েছিল যাতে তারা ১৯৯৪ সালের চাইনিজ জিয়া-এ লিগ মৌসুমে খেলতে পারে, যা তাদের চীনের প্রথম সম্পূর্ণ পেশাদার শীর্ষ-স্তরের লিগের প্রতিষ্ঠাতা সদস্যদের একজন করে তোলে। তারপর থেকে, তারা একটি লিগ শিরোপা এবং ৪টি চাইনিজ এফএ কাপ জিতেছে।

*ফোর্বসের* মতে, শেনহুয়া ছিল চীনের ৬ষ্ঠ মূল্যবান ফুটবল দল, যার দলগত মূল্য $১০৬ মিলিয়ন ডলার এবং ২০১৫ সালে আনুমানিক আয় $২৯ মিলিয়ন ডলার। বর্তমানে দলটিতে আইভরি কোস্ট দলের অধিনায়ক দিদিয়ের দ্রগবা খেলছেন।

## ইতিহাস
সর্বপ্রথম ১৯৫১ সালের অক্টোবর মাসে স্থানীয় ও আঞ্চলিক সরকারি পৃষ্ঠপোষকতায় **ইস্ট চায়না টীম** নামে একটি ফুটবল দল গঠন করা হয় যারা সেই বছরের জাতীয় ফুটবল টুর্নামেন্টে দ্বিতীয় স্থান লাভ করে। পরবর্তীতে ১৯৫৭ সালে এই দলটি তাদের প্রদেশ "সাংহাই" -এর নামানুসারে **সাংহাই ফুটবল দল** বা সংক্ষেপে **সাংহাই** নামে পরিচিত হয়। চীনের পেশাদার ফুটবল লীগে অংশগ্রহণের জন্য ১৯৯৩ সালের ১০ ডিসেম্বর দলটি তাদের বর্তমান নাম **সাংহাই শেনহুয়া** ধারণ করে; চাইনিজ ভাষায় যার অর্থ *সাংহাইয়ের ফুল*।

## সাফল্য
আধা-পেশাদার সাংহাই সময়কাল সহ সর্বকালের সম্মানের তালিকা।

### প্রথম দল
**ঘরোয়া শিরোপা**
* **[[চাইনিজ জিয়া-এ লিগ]]**
**বিজয়ী (৩): ১৯৬১, ১৯৬২, ১৯৯৫, ২০০৩
* **[[চাইনিজ এফএ কাপ]]**
**বিজয়ী (৬): ১৯৫৬, ১৯৯১, ১৯৯৮, ২০১৭, ২০১৯, ২০২৩
* **[[চাইনিজ এফএ সুপার কাপ]]**
**বিজয়ী (৪): ১৯৯৫, ১৯৯৮, ২০০১, ২০২৪

**আন্তর্জাতিক শিরোপা**
* **[[এ৩ চ্যাম্পিয়ন্স কাপ]]**
**বিজয়ী (১): ২০০৭
* **[[কুইন্স কাপ]]**
**বিজয়ী (১): ১৯৮৬

### রিজার্ভ দল
* **জাতীয় রিজার্ভ লিগ**
**বিজয়ী (১): ২০০৪

### যুব একাডেমি
* **জাতীয় যুবলিগ অনূর্ধ্ব-১৯**
**বিজয়ী (১): ২০১৪ 
* **জাতীয় যুবলিগ অনূর্ধ্ব-১৭**
**বিজয়ী (১): ২০১৮ 
* **জাতীয় যুব লিগ চ্যাম্পিয়ন্স কাপ অনূর্ধ্ব-১৭**
**বিজয়ী (১): ২০১৮

## পেশাদার ক্লাব রেকর্ড
***ঘরের মাঠে রেকর্ড জয়:** ৮–১ বনাম লিয়াওনিং হুউইন (৩০ জুন ২০১৭) 	
***রেকর্ড অ্যাওয়ে জয়:** ৬–২ বনাম শেনইয়াং গিন্দে (১০ জুন ২০০১) 	 	
***ঘরের মাঠে রেকর্ড পরাজয়:** ১–৬ বনাম কুয়াংচৌ অ্যাপোলো (১৪ আগস্ট ১৯৯৪) 	 	
***রেকর্ড অ্যাওয়ে পরাজয়:** ১–৯ বনাম বেইজিং গুয়ান (২০ জুলাই ১৯৯৭)

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:সাংহাই
বিষয়শ্রেণী:১৯৯৩-এ প্রতিষ্ঠিত ফুটবল ক্লাব
ব্রেন্ডন ম্যাককুলাম

**ব্রেন্ডন ম্যাককুলাম** নিউজিল্যান্ড জাতীয় ক্রিকেট দলের অন্যতম সদস্য। তিনি দলের উইকেট কীপারের দায়িত্ব পালন করা ছাড়াও দলের উদ্বোধনী ব্যাটসম্যান হিসেবে খেলেন। তিনি তিন ধরনের ক্রিকেট ম্যাচেই ক্যাপ্টেন হিসেবে দায়িত্ব পালন করেন।

বর্তমানে তিনি আন্তর্জাতিক ক্রিকেটের টুয়েন্টি২০ ফরমেটের সর্ব্বোচ্চ রান সংগ্রহকারী। এছাড়াও তিনিই একমাত্র ব্যক্তি যিনি টুয়েন্টি২০তে দুইবার শতরান করেছেন এবং তার রানও সর্বোচ্চ ২০০০।

## ক্রিকেট বিশ্বকাপ
নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ম্যাককুলামকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। ২০ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে ইংল্যান্ডের বিপক্ষে তৃতীয় খেলায় অংশগ্রহণ করে। টিম সাউদির (৭/৩৩) অসামান্য বোলিং নৈপুণ্যে ৩৩.২ ওভারে ইংল্যান্ড দল মাত্র ১২৩ রানে গুটিয়ে যায় যা বিশ্বকাপের ইতিহাসে তাদের তৃতীয় সর্বনিম্ন সংগ্রহ। স্বল্প রানকে তাড়া করতে গিয়ে তিনি মাত্র ১৮ বলে অর্ধ-শতকের ন্যায় বিধ্বংসী ব্যাটিং করে নিউজিল্যান্ড দলকে মাত্র ১২.২ ওভারেই লক্ষ্যে পৌঁছে দেন ও দল ৮ উইকেটের সহজ জয় পায়।

## শতকের তালিকা

### টেস্ট শতক
নিজের ক্যারিয়ারের শেষ টেস্টে অস্ট্রেলিয়ার বিপক্ষে ৫৪ বলে সেঞ্চুরি করে তিনি দ্রুততম সেঞ্চুরির রেকর্ড করেন ৷

### একদিনের আন্তর্জাতিক ক্রিকেটে শতক

### টি২০ শতক

*কলামে **রান**, *-এর অর্থ **অপরাজিত**।
*কলামে শিরোনাম **ম্যাচ**-এর অর্থ তার ক্যারিয়ারের **ম্যাচ নাম্বার**।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের টেস্ট ক্রিকেট অধিনায়ক
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেট অধিনায়ক
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:নিউজিল্যান্ডীয় উইকেট-রক্ষক
বিষয়শ্রেণী:ওতাগোর ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:নিউজিল্যান্ডের যুব টেস্ট অধিনায়ক
বিষয়শ্রেণী:ক্যান্টারবারির ক্রিকেটার
বিষয়শ্রেণী:কোচি তুস্কার্স কেরালার ক্রিকেটার
বিষয়শ্রেণী:ব্রিসবেন হিটের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ডুনেডিন থেকে আগত ক্রিকেটার
বিষয়শ্রেণী:নিউজিল্যান্ডের যুব একদিনের আন্তর্জাতিক ক্রিকেট অধিনায়ক
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:গুজরাত লায়ন্সের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:সাউথ আইল্যান্ডের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:নিউজিল্যান্ডীয় ক্রিকেট কোচ
বিষয়শ্রেণী:নিউজিল্যান্ডীয় ক্রিকেট ধারাভাষ্যকার
বিষয়শ্রেণী:অফিসার্স অব দ্য নিউজিল্যান্ড অর্ডার অব মেরিট
বিষয়শ্রেণী:উইকেট-রক্ষক
বিষয়শ্রেণী:ইংল্যান্ড ক্রিকেট দলের কোচ
আনিকা কবির শখ

**আনিকা কবির শখ** (জন্ম: ২৫ অক্টোবর, ১৯৯৩) যিনি **শখ** নামে বেশি পরিচিত, একজন বাংলাদেশী মডেল এবং অভিনেত্রী।

## প্রাথমিক জীবন
আনিকা কবির শখ ঢাকায় ১৯৯৩ সালের ২৫ অক্টোবর জন্ম গ্রহণ করেন। তার বাবার নাম শামিম কবির এবং মায়ের নাম শাহিদা কবির। তার পৈতৃক বাড়ি মুন্সীগঞ্জ জেলার, বিক্রমপুরে। তিনি ২০০৯ সালে এসএসসি শেষ করেন।

## কর্মজীবন
তিনি ছোটবেলাতে মিডিয়ার সাথে নৃত্যশিল্পী হিসেবে জড়িত ছিলেন।  শখের প্রথম টিভিনাটকে অভিনয় ২০০২ সালে শিশুশিল্পী হিসেবে *স্বাক্ষর* নামের একটি নাটকে। ধারাবাহিক *অদ্ভুতুরে* এর মাধ্যমে বড়দের চরিত্রে অভিনয় শুরু শখের। বাংলালিংক দেশ টেলিভিশন বাণিজ্যিকের মাধ্যমে বাংলাদেশী মডেল শখ বাংলাদেশী মিডিয়াতে জনপ্রিয় হয়ে ওঠে। শখ 'এফএনএফ', 'ফিফটি ফিফটি', 'দিবা রাত্রি খোলা থেকো', 'রং', এবং 'কলেজ' নামে কয়েকটি টেলিভিশনের বাংলা নাটকে অভিনয় করেছেন যা পল্লব বিশ্বাস পরিচালিত ছিল।

নাটক ছাড়াও তিনি সিটিসেল, বিডি গুঁড়া মসলা, ইউরো লেমন, তোশিন ফ্যান থেকে শুরু করে প্রচার-চলতি বাংলালিংক সহ বিভিন্ন কোম্পানির বিজ্ঞাপনচিত্রে কাজ করেন। শখ অভিনীত প্রথম বাংলা চলচ্চিত্র হচ্ছে: *বলো না তুমি আমার*। সম্প্রতি তিনি অনেক নাটক ও টেলিফিল্মে কাজ করছেন

## ব্যক্তিগত জীবন
২০১৬ সালের ৭ জানুয়ারি নিলয় আলমগীরকে বিয়ে করেন। কিন্তু ২০১৭ সালের ১৭ জুলাই তাদের বিবাহ বিচ্ছেদ হয়।

## চলচ্চিত্রের তালিকা
### চলচ্চিত্র

### টেলিভিশন

## পুরস্কার ও স্বীকৃতি
* &nbsp;সি আই এফ বি পুরস্কার ২০০৯
* &nbsp;বাচসাস পুরস্কার ২০০৯
* &nbsp;বিনোদন বিচিত্রা পুরস্কার ২০০৯, ২০১০ এবং ২০১১

## আরও দেখুন
* নিলয় আলমগীর

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:১৯৯৩-এ জন্ম
বিষয়শ্রেণী:ঢাকার ব্যক্তি
নাশপাতি

**নাশপাতি** বা **নাশপাতি গাছ** () রোজাসিয়ে পরিবারের ***Pyrus*** /ˈpaɪrəs/, গণভূক্ত উদ্ভিদ ও তার ফলবিশেষ। ঠাণ্ডা অবস্থায় পাকা নাশপাতিতে চমৎকার সুগন্ধ রয়েছে। এগুলো রসালো তবে গাছে থাকা অবস্থায় ভালভাবে পাকে না। ফলের ৮৩ শতাংশই পানিতে পরিপূর্ণ। আবরণ অংশটি সবুজ অথবা লালচে প্রকৃতির হয়ে থাকে। ফলের কেন্দ্রস্থলটি বেশ নরম। জ্যাম, জেলি অথবা রসালো অবস্থায় বাজারজাতকরণ করা হয়ে থাকে। শক্ত ভূমিতে নাশপাতি গাছ ভাল জন্মে। ইউরোপ, আফ্রিকা এবং এশিয়া মহাদেশ থেকে গাছটির উৎপত্তি ঘটেছে বলে ধারণা করা হয়।

## বিবরণ
নাশপাতির ইংরেজি প্রতিশব্দ *পিয়ার* সম্ভবতঃ পাশ্চাত্য জার্মান শব্দ *পেরা* থেকে উদ্ভূত। প্রাচীন গ্রীসে নাশপাতি বমন বা বমি দূরীভূতজনিত চিকিৎসাকর্মে ব্যবহার করা হতো।

প্রাচীন বিশ্বের উৎপন্ন উদ্ভিদ হিসেবে এটি ইউরোপের পশ্চিমাংশ এবং উত্তর আফ্রিকার পূর্বাংশ থেকে শুরু করে এশিয়া মহাদেশের উপকূল অঞ্চল ও নমনীয় তাপমাত্রার এলাকাসমূহে দেখা যায়। মাঝারি আকৃতির গাছরূপে এটি ১০ থেকে ১৭ মিটার পর্যন্ত উচ্চতাসম্পন্ন। প্রায়শঃই এগুলো লম্বা ও সরু আকৃতির হয়ে থাকে। কিছু প্রজাতি গুল্মগুচ্ছের। পাতাগুলো সুবিন্যস্ত, সরল ও সাধারণ মানের যা ২ থেকে ১২ সে.মি. পর্যন্ত লম্বাটে হয় ও সবুজাভ। প্রজাতিভেদে পাতার আকার ডিম্বাকৃতি থেকে শুরু করে সরু ও তীক্ষ্ণ হয়।

অধিকাংশ প্রজাতির নাশপাতি গাছই পর্ণমোচী। কিন্তু দক্ষিণ-পূর্ব এশিয়ার দুই-একটি প্রজাতি চিরহরিৎ প্রকৃতির। শীতল আবহাওয়ায় বিশেষ করে -২৫°সে থেকে -৪০°সে তাপমাত্রায় এরা টিকে থাকে। চীরহরিৎ প্রজাতির নাশপাতি গাছ -১৫°সে তাপমাত্রা পর্যন্ত টিকে থাকতে পারে। এদের ফুলগুলো প্রধানত সাদা হয়। তবে হলুদ কিংবা গোলাপী আকৃতিরও হয়ে থাকে। ফুলগুলোর ব্যাস গড়পড়তা ২-৪ সে.মি. ও পাঁচটি পুষ্পদল রয়েছে। আপেলের সাথে নাশপাতির সম্পর্ক রয়েছে। বন্য প্রজাতির নাশপাতি ফল ১-৪ সেন্টিমিটারবিশিষ্ট। কিন্তু চাষাবাদকৃত কিছু প্রজাতির ফলের দৈর্ঘ্য ১৮ সে.মি. এবং প্রস্থে ৮ সে.মি হতে পারে।

## ফল সংগ্রহকাল
[222x222px|thumb|right|নাশপাতি ও [কুইন্স ফলের বৈশ্বিক উৎপাদন (২০০৫)]]
*<u>পাইরাস</u> <u>কমুনিস</u>* প্রজাতির চাষাবাদকৃত নাশপাতি গ্রীষ্মকাল এবং শরৎকালীন ফল। কিন্তু পরিপূর্ণভাবে পাকার পূর্বেই সবুজ অবস্থায় সংগ্রহ করা হয়। ফ্রান্সে দীর্ঘস্থায়ী সুগন্ধযুক্ত নাশপাতি সংগ্রহের জন্যে তিনটি পৃথক সময়কে প্রাচীনকাল থেকেই নির্ধারণ করে রাখা হয়েছে। ফল পাকার পনের দিন বা তারও পূর্বে প্রথমবার; এরপর এক সপ্তাহ কিংবা দশ দিন পর দ্বিতীয়বার এবং পূর্ণাঙ্গভাবে পাকার সময় শেষবার সংগৃহীত হয়। প্রথমবার সংগ্রহের ফলে সর্বশেষে খাবার উপযোগী করে রাখা হয়। নাশি নাশপাতিকে গাছে পাকার উপযোগী হিসেবে বিবেচনা করা হয়।
## চিত্রশালা
 

## বৈশ্বিক উৎপাদন

## তথ্যসূত্র

বিষয়শ্রেণী:ফল
বিষয়শ্রেণী:এশিয়ার উদ্ভিদ
বিষয়শ্রেণী:ইউরোপের উদ্ভিদ
বিষয়শ্রেণী:ইউরোপে উদ্ভূত ফসল
ফেরা (২০১২-এর চলচ্চিত্র)

***ফেরা*** ২০১২ সালের একটি বাংলা প্রামাণ্য চলচ্চিত্র। প্রসূন রহমান পরিচালিত ও ক্যাথরিন মাসুদ প্রযোজিত আন্তর্জাতিক খ্যাতিসম্পন্ন চলচ্চিত্র পরিচালক তারেক মাসুদের সাক্ষাৎকারভিত্তিক একটি প্রামাণ্য চলচ্চিত্রটি নির্মিত হয়েছে তারেক মাসুদ মেমোরিয়াল ট্রাস্টের ব্যান্যারে। তারেক মাসুদের প্রথম মৃত্যুবার্ষিকী দিবস, ১২ আগস্ট, ২০১২ সালে শাহবাগের জাতীয় গ্রন্থাগার মিলনায়তনে চলচ্চিত্রটির উদ্বোধনী প্রদর্শন প্রদর্শিত হয়। পরবর্তীতে ১৩ আগস্ট, ২০১২ সালে সময় টিভিতে ছবিটি সম্প্রচারিত হয়।

## কর্মীবৃন্দ
*তারেক মাসুদ - স্বভূমিকায় 
*প্রসূন রহমান - স্বভূমিকায়, সাক্ষাৎকার গ্রহণকারী

## তথ্যসূত্র

## বহিঃসংযোগ

বিষয়শ্রেণী:প্রসূন রহমান পরিচালিত চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:তারেক মাসুদ
চম্পাবতের বাঘিনী

thumb|শিকারী ও  চম্পাবতের বাঘিনী
**চম্পাবতের বাঘিনী** উনিশ শতকের এক কিংবদন্তি মানুষখেকো বাঘিনী। বেঙ্গল টাইগার উপপ্রজাতির এ বাঘিনী নেপাল ও ভারতের উত্তরখণ্ডে অবস্থিত কুমায়ন জেলার প্রায় ৪৩০ জন মানুষকে হত্যা করেছিল। ১৯০৭ সালে জিম করবেট বাঘিনীটিকে গুলি করে মারেন।

## ইতিহাস
নেপালে দুইশ'রও ওপর মানুষ হত্যার পর নেপালী সেনাবাহিনী বাঘিনীটিকে তাড়িয়ে ভারতের দিকে নিয়ে আসে। সারদা নদী পাড়ি দিয়ে সে ভারতীয় ভূখণ্ডে প্রবেশ করে এবং কুমায়ন জেলায় হত্যাকাণ্ড চালিয়ে যায়। বাঘিনীটি এতই সাহসী ছিল যে সে তার সব শিকার ধরত দিনের আলোয়, রাতের অন্ধকারে নয়।

১৯০৭ সালে বাঘিনী চম্পাবত নগরে ১৬ বছর বয়সী এক কিশোরীকে হত্যা করে। পরদিন জিম করবেট বাঘিনীটিকে গুলি করে হত্যা করেন। ময়নাতদন্তে বের হয়, বাঘিনীর ডান পাশের উভয় শ্বদন্ত (উপরের ও নিচের) ভাঙা। উপরের শ্বদন্ত অর্ধেক ভাঙা আর নিচেরটি একেবারে গোড়া থেকে ভাঙা। করবেটের মতে, এ শারিরীক অক্ষমতার কারণেই বাঘিনীটি তার স্বাভাবিক শিকার ধরতে পারত না। মানুষ খুন করতে বাধ্য হত।

চম্পাবত শহরে একটি সিমেন্টের নির্দেশকের সাহায্যে যে জায়গাটিতে বাঘিনীকে হত্যা করা হয়েছিল তা চিহ্নিত করা হয়েছে। প্রকৃতপক্ষে যে জায়গাটিতে করবেট বাঘিনীটি মেরেছিলেন তা ঐ সিমেন্টের নির্দেশক থেকে প্রায় এক কিলোমিটার দূরে অবস্থিত। বাঘিনী ও তার মৃত্যুর ঘটনা করবেট তার *[[কুমায়ুনের মানুষখেকো]]* (*Man-Eaters of Kumaon*, 1944) গ্রন্থে বর্ণনা করেছেন।

## তথ্যসূত্র

## গ্রন্থপঞ্জি
* 
* 
* 
* 

বিষয়শ্রেণী:মানুষখেকো
বিষয়শ্রেণী:উত্তরাখণ্ডের ইতিহাস
বিষয়শ্রেণী:বিশ্বরেকর্ডধারী
তেইদে জাতীয় উদ্যান

**তেইদে জাতীয় উদ্যান** (স্প্যানিশ ভাষায় *Parque Nacional del Teide*, পার্কে নাসিওনাল দেল তেইদে) স্পেনের ক্যানারি দ্বীপপুঞ্জের তেনেরিফের একটি জাতীয় উদ্যান। এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি। ২২ জানুয়ারি ১৯৫৪ সালে স্পেন সরকার একে জাতীয় উদ্যান হিসেবে ঘোষণা করে। তেইদে জাতীয় উদ্যান স্পেনের সবচেয়ে প্রাচীন ও বৃহৎ জাতীয় উদ্যান। ইউনেস্কো ১৯ জুন, ২০০৭ সালে উদ্যানটিকে বিশ্ব ঐতিহ্যবাহী স্থান হিসেবে স্বীকৃতি দেয়।

## তথ্যসূত্র

## বহিঃসংযোগ

* Página oficial del Parque Nacional del Teide - Red de Parques Nacionales 
* Parque Nacional del Teide: Red Canaria de Espacios Naturales Protegidos
* Rincones de Canarias Parque Nacional del Teide en imágenes

বিষয়শ্রেণী:ক্যানারি দ্বীপপুঞ্জ
বিষয়শ্রেণী:স্পেনের বিশ্ব ঐতিহ্যবাহী স্থান
বিষয়শ্রেণী:স্পেনের পর্যটন
ভঙ্গিল পর্বত

[thumb|উপগ্রহ থেকে [হিমালয় পর্বতমালা|হিমালয় পর্বতমালার একটি অংশ]]

'ভঙ্গিল পর্বত' মূলতঃ ভূ-পৃষ্ঠের কোনো অংশে প্রবল পার্শ্ব চাপের ফলে ভু-ভাগে মাঝখানের অংকটি উঁচু হয়ে ওঠে এবং সৃষ্টি হয় ভঙ্গিল পর্বত।[১]https://www.nationalgeographic.com/science/article/mountains 


## সৃষ্টির কারণ
ভঙ্গিল পর্বত সৃষ্টির কারণ হলো ভূ-ত্বকের শিলারাশিতে **প্রবল পার্শ্ব চাপ**। তবে এই পার্শ্ব চাপের উদ্ভব ঠিক কীভাবে ঘটেছে সেই সম্পর্কে অবশ্য ভূ-ত্ত্ববিদগণের মধ্যে মতভেদ রয়েছে। এই সম্পর্কিত প্রধান প্রধান ধারণাগুলো হলোঃ
* পৃথিবীর অভ্যন্তরস্থঃ শিলাসমূহের তাপ হ্রাসের হারের পার্থক্য -
উত্তপ্ত পৃথিবীর শীতলতা লাভের সময় এর শিলাসমূহের গাঠনিক ও ভৌতগুণাবলীর ভিন্নতার কারণে কোনো কোনো শিলা বা স্থান অধিক দ্রুত শীতল হলেও এর পার্শ্ববর্তী শিলা বা স্থানগুলো তখনও উত্তপ্ত অবস্থায় থাকার ফলে তাদের মধ্যে একপ্রকার টানের সৃষ্টি হয়; যার ফলে এধরনের স্থানগুলোতে অসমান ভূমিরূপ সৃষ্টি হয়।
* ভাসমান ভূ-ভাগ বিষয়ক মতবাদ -
আলফ্রেড ওয়েগনার তার **ভাসমান ভূ-ভাগ** বিষয়ক ধারনায় এই মতবাদ ব্যক্ত করেন যে, পৃথিবীর প্রধান প্রধান প্লেটগুলো সর্বদা সচল থাকার ফলে যখন সেগুলো পরস্পর সন্নিকটবর্তী হয় তখন তাদের পার্শ্ব-সীমাস্থঃ ভূ-ভাগ প্রবল চাপে উথ্খিত ও অবনত হয়ে ভঙ্গিল পর্বতের সৃষ্টি করে।
* ভূ-আন্দোলনের ফলে -
ভূ-অভ্যন্তরে বা এর বহিঃভাগে নানাবিধ কারণে ভূ-আলোড়নের সৃষ্টি হয়। কখনো কখনো এসকল প্রবল ভূ-আন্দোলনের ফলে শিলা সমূহে প্রবল চাপ পড়ে, ফলে সেসব স্থানের ভূ-ভাগে উন্নতি-অবনতির দ্বারা ভঙ্গিল পর্বতের সৃষ্টি হয়।
* ভূ-অভ্যন্তরে বিভিন্ন ক্রিয়া-প্রতিক্রিয়ার ফলে -
ভূ-অভ্যন্তরে বিভিন্ন তেজষ্ক্রিয় পদার্থের উপস্থিতি, পানির প্রবেশ, তাপমাত্রার হ্রাস বা বৃদ্ধি, চাপের হ্রাস বা বৃদ্ধি প্রভৃতি কারণে সাম্যাবস্থার বিপর্যয় ঘটে এবং এর ফলে ভূ-পৃষ্ঠের উর্দ্ধাংশে ভাজের সৃষ্টি হয়।
* পাললিক শিলার সঞ্চয়নের ফলে - 
নিম্নভূমিতে পাললিক শিলার সঞ্চয়নের ফলে কালক্রমে সেখানে বায়ু-পানির প্রবাহ ও তাপ ও চাপের প্রভাবে ভূমির উন্নতি ও অবনতি ঘটার মাধ্যমে ভঙ্গিল পর্বতের সৃষ্টি হয়। 
এছাড়াও পাত সংস্থান তত্ত্ব কে সর্বগ্রাহ্য মনে করা হয় ।

## বৈশিষ্ট্য
1.নামকরনের তাতপর্য-পাললিক শিলাস্তরে ভাজ পড়ে উচু হয়ে এই শিলাস্তর সৃষ্টি  বলে একে ভঙ্গিল পর্বত বলে।

2: এটি নীচের দিকে দল বেঁধে গেছে ।

3: সমুদ্র থেকে উৎপত্তি হয় বলে ভঙ্গিল পর্বতে অনেক জীবাশ্ম থাকে।

## উদাহরণ
ভারতের হিমালয়, ইউরোপ এর আল্পস, ঊত্তর আমেরিকার রকি, দক্ষিণ আমেরিকার আন্দিজ

## বহিঃসংযোগ
ভাসমান ভূ-ভাগ তত্ত্ব

বিষয়শ্রেণী:ভূমিরূপ
বিষয়শ্রেণী:পর্বত ভূতত্ত্ব
বিষয়শ্রেণী:গাঠনিক ভূতত্ত্ব
মহাদেশীয় প্রবাহ

thumb|300px|Antonio Snider-Pellegrini's Illustration of the closed and opened Atlantic Ocean (1858).
**ভাসমান ভূ-ভাগ তত্ত্ব** বা **মহাদেশীয় প্রবাহ** () এর মতে যে পৃথিবীর ভূ-ভাগগুলো ভাসমান অবস্থায় রয়েছে এবং তারা ক্রমে পরস্পর যুক্ত বা বিযুক্ত হচ্ছে। আলফ্রেড ভেগেনার ১৯১২ সালে এই তত্ত্বটি প্রদান করেন; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।

## তত্ত্বের মূল ভাষ্য
১৯১২ সালে ওয়েগনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, " ত্রিশ কোটি বছর পূর্বে কার্বনিফেরাস যুগে দেশগুলো একসময় পরস্পর সংযুক্ত ছিলো। এদের বলা হতো প্যানজিয়া বা সুপারকন্টিনেন্ট । আর এর চর্তুদিকে প্যানথালাস নামে সাগরের অস্তিত্ব ছিলো। ১৮শ কোটি বছর পূর্বে এরা গন্ডোয়ানা এবং লরেশিয়া নামক দুইভাগে ভাগ হয়। যার মধ্যে বৃহত্তর ভারত, অস্ট্রেলিয়া, দক্ষিণ আমেরকা, এন্টার্কটিকা এবং আফ্রিকা একসাথে যুক্ত ছিল যা দক্ষিণ-পূর্ব ভারতের গন্ডোয়ানা রাজ্যের নামানুসারে গন্ডোয়ানা ভূভাগ নামে পরিচিত হয়। আর ইউরেশিয়া সহ বাকি অংশ নিয়ে লরেশিয়া তৈরি হয়। এদের মাঝে তৈরি হয় টেথিস সাগর। এর পরে ধীরে-ধীরে তারা পরস্পরের নিকট হতে দূরে সরে যায় এবং আজ থেকে প্রায় ৪০ হাজার বছর পূর্বে তারা বতর্মান অবস্থানে আসে। এসময় টেথিস সাগর থেকে হিমালয়, লোহিত সাগর এবং ভারত মহাসাগর তৈরি হয়।"  যার সমর্থনে তিনি দেখান যে, উত্তর আমেরিকার পূরব তীর ও ইউরোপের পশ্চিম তীর কাছাকাছি এনে মিলালে মিলে যায়। একই কথা সাউথ আমেরিকা ও আফ্রিকা আবার মাদাগাস্কার ও ভারত এর বেলায় ও খাটে। এই থিওরীই কন্টিনেন্টাল ড্রিফট বা মহাদেশীয় সঞ্চারন নামে পরিচিত যা তখন গুরুত্ব না পেলেও পরবর্তীকালে আলোর মুখ দেখে।

## ইতিহাস
আব্রাহাম ওরতিলউস (১৫৯৬), থিওডর ক্রিস্টোফার লিলিয়েনথাল (১৭৫৬), আলেকজান্ডার ফন হুমবোল্‌ড্‌ট্ (১৮০১ ও ১৮৪৫), এবং আরো অনেকে ইতোপূর্বে উল্লেখ করেন, মহাদেশগুলোর বিভিন্ন অংশ পরস্পর সামঞ্জস্যপূর্ণ এবং এরা সম্ভবত পূর্বে কোনো একসময় একসাথে যুক্ত ছিল।

## সমালোচনা

# ওয়েগনার বলেন জোয়ার-ভাটা এবং আবর্তন শক্তি বর্তমানের তুলনায় কয়েক হাজার গুণ বেশি হলেও কোনো সঞ্চারণ সম্ভব নয়। 
# ওয়েগনারের মতে পর্বত গঠনের সময় সিয়াল এবং সীমা প্রচণ্ড চাপের সংকুচিত হয় । কিন্তু বিজ্ঞানী বুচার বলেন সিয়াল বা সীমা কোনটাই কুঞ্চিত হয়নি । কুঞ্চিত হয়েছে পাললিক শিলা স্তর।
# ওয়েগনার প্যানজিয়া এর সঞ্চারণের সময় পুঞ্জীর সঠিক ব্যাখ্যা দিতে পারেননি ।
# ওয়েগনারের মতে, বর্তমান দ্বীপগুলো প্রধান মহাদেশগুলো হতে বিচ্ছিন্ন হয়ে সৃষ্টি হয়েছে।  কিন্তু দীপগুলো পললের স্তরায়ন আগ্নেয়গিরির উৎক্ষেপণ বা অন্য কোনভাবেও তৈরি হতে পারে।
# ক্যামব্রিজ বিশ্ববিদ্যালয়ের ক'জন বিজ্ঞানীর গবেষণায় দুটি মহাদেশের উপকূলভাগের গভীরতা সমান নয় বলে প্রমাণিত হয়েছে।

## তত্ত্বের উন্নয়ন

## তথ্যসূত্র

বিষয়শ্রেণী:ভৌগোলিক তত্ত্ব
বিষয়শ্রেণী:ভূত্বকীয় পাতগঠন প্রক্রিয়া
আঞ্জির

**আঞ্জির** হচ্ছে ডুমুর জাতীয় এক ধরনের ফল। এর গাছের বৈজ্ঞানিক নাম *Ficus carica* । এটি **Moraceae** পরিবারের *Ficus* গণের একটি সপুষ্পক উদ্ভিদ। বর্তমানে এটি বিভিন্ন দেশে অত্যন্ত লাভজনকভাবে চাষ করা হচ্ছে । এমনকি বাংলাদেশেও।*[[ফাইকাস]]* গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। হিন্দি, মারাঠি, ফার্সি ও উর্দু ভাষায় এই ফলকে *আঞ্জির* বলা হয় এবং আরবি ভাষায় এর নাম *ত্বীন* ।
 
পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য। আঞ্জির গাছ ৬ মিটার পর্যন্ত লম্বা হয়ে থাকে।
 
মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন।
 

## বিবরণ
*ফাইকাস* গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। আঞ্জির গাছ ৬ মিটার পর্যন্ত লম্বা হয়ে থাকে। হিন্দি, মারাঠি, ফার্সি ও উর্দু ভাষায় এই ফলকে *আঞ্জির* বলা হয় এবং আরবি ভাষায় এর নাম *ত্বীন*।

পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি হলো একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য।

মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন।

## উৎপাদন

২০১৮ সালে, বিশ্বব্যাপী কাঁচা আঞ্জিরের উৎপাদন ছিল ১.১৪ মিলিয়ন টন, তুরস্ক (বিশ্বের মোট ২৭% সহ), মিশর, মরক্কো এবং আলজেরিয়ার নেতৃত্বে সর্ববৃহৎ উৎপাদক হিসেবে যৌথভাবে মোট উৎপাদনের ৬৪%।

## চিত্রশালা

File:Fig.jpg|আঞ্জির ফল
File:Ficus_carica0.jpg|গাছে ঝুলছে আধপাকা আঞ্জির ফল
File:Feige-Schnitt.png|কাটা আঞ্জির
File:Figs.jpg|পাকা আঞ্জিরের ভেতরের অংশ
File:Ficus_carica_Panasc%C3%A8.jpg|গাছে কাঁচা আঞ্জির
File:Ficus_carica_(Syria).jpg|কাঁচা আঞ্জির
File:Fig_jam.jpg|আঞ্জির থেকে তৈরি আচার


## তথ্যসূত্র

বিষয়শ্রেণী:ফল
বিষয়শ্রেণী:উদ্ভিদ
বিষয়শ্রেণী:বৃক্ষ
বিষয়শ্রেণী:গাছ
বিষয়শ্রেণী:ফাইকাস
বিষয়শ্রেণী:ব্রাজিলের উদ্ভিদ
বিষয়শ্রেণী:ভোজ্য ফল
বিষয়শ্রেণী:এশিয়ায় উদ্ভূত ফল
বিষয়শ্রেণী:এশিয়ার উদ্ভিদ
বিষয়শ্রেণী:ইউরোপের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:আফ্রিকার উদ্যান উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
আলফ্রেড ভেগেনার

**আলফ্রেড লোথার ভেগেনার** (; ; ১ নভেম্বর ১৮৮০ - নভেম্বর ১৯৩০) একজন জার্মান ভূ-তত্ত্ববিদ, আবহাওয়াবিদ ও মেরু বিষয়ক গবেষক। তিনি তার "ভাসমান ভূ-ভাগ তত্ত্বের" জন্য বিখ্যাত হয়ে আছেন। তার অন্যান্য প্রধান অবদানের মধ্যে রয়েছে জেট স্ট্রিমের প্রবাহ বিষয়ক আলোচনা, মেরু অঞ্চলের আবহাওয়া ও জলবায়ু নিয়ে করা বিশদ গবেষণা, মেরু অঞ্চলের বরফের জমাটবদ্ধতা বিষয়ক গবেষণা প্রভৃতি।

## জন্ম ও শিক্ষা

১৮৮০ সালের ১ নভেম্বর জার্মানির বার্লিনে জন্মগ্রহণ করেন। তার পুরো নাম আলফ্রেড লোথার ভেগেনার। তার পিতা রিখার্ড ভেগেনার ছিলেন একজন শিক্ষক। ভেগেনার ১৯০৫ সালে আবহাওয়া বিষয়ে পিএইচ.ডি. ডিগ্রি অর্জন করেন।

## কর্মজীবন

## মেরু অভিযান
### ১ম অভিযান

১৯০৬ সালে ভেগেনার গ্রিনল্যান্ডে তার তিনটি অভিযানের প্রথমটিতে অংশগ্রহণ করেন।

ড্যানিশ Ludvig Mylius - Erichsen নেতৃত্বে অভিযানে উদ্দেশ্য , গ্রীনল্যান্ড এর উত্তর - পূর্ব উপকূলে শেষ প্রসারিত অন্বেষণ ছিল . Wegener gauges আর্কটিক জলবায়ু আবহাওয়া পর্যবেক্ষণ জন্য প্লেন এবং বেলুনের ইনস্টল যেখানে গ্রীনল্যান্ড Danmarks Havn , প্রথমে আবহাওয়া পর্যবেক্ষণ স্টেশন নির্মিত. তিনি আর্কটিক মধ্যে মৃত্যুর সঙ্গে তার প্রথম জানাশোনা তৈরি : একটি হাতুড়িবিশেষ সঙ্গে অন্বেষণ যাত্রা সময়, যুদ্ধযাত্রা এর নেতা এবং একই দুটি অন্যান্য সদস্যদের মারা যান.

১৯০৮ সালে ফেরার তারিখে, এবং প্রথম বিশ্বযুদ্ধের প্রারম্ভে পর্যন্ত, Wegener একটি আবহবিদ্যা অধ্যাপক, জ্যোতির্বিদ্যা ও Magdeburg মধ্যে মহাজাগতিক পদার্থবিদ্যা অভ্যাস ছিল. ১৯০৯ থেকে ১৯১০ থেকে তিনি তিনি গ্রীনল্যান্ড তার যুদ্ধযাত্রা দ্বারা প্রাপ্ত ফলাফল অনেক ব্যবহার , যার জন্য , বায়ুমন্ডলের তার বই তাপগতিবিদ্যা কাজ .

Magdeburg মধ্যে ছাত্র এবং সহকর্মীদের Wegener বিশেষ করে তার প্রতিভা esteemed ; জটিল বিষয় সহজ এবং পরিষ্কারভাবে নতুন আবিষ্কারের ফলাফল ব্যাখ্যা করতে পারে. এই বছর Wegener সবচেয়ে সৃজনশীল সময়ের চিহ্নিত : নভেম্বর ৬, ১৯১২ তিনি মহীসঞ্চরণ তার প্রথম হাইপোথিসিস উপস্থাপন . এটা তিনি অন্য ১৯১৩ সালে তার স্ত্রী যারা ​​ওঠে ​​কোপেন , পূরণ যে এই বছর সময় ছিল .
### ২য় অভিযান

### ৩য় অভিযান

### ৪র্থ অভিযান

## ভাসমান ভূ-ভাগ তত্ত্ব
আলফ্রেড ভেগেনারকে বর্তমানকালে তার কালজয়ী "ভাসমান ভূ-ভাগ তত্ত্বের" জন্য অধিক স্মরণ করা হয়ে থাকে; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।

১৯১২ সালে ভেগেনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, "মহাদেশগুলো একসময় পরস্পর সংযুক্ত ছিলো এবং পরবর্তীতে তারা পরস্পরের নিকট হতে দূরে সর যায়।"

### সমালোচনা

## সম্মাননা

## তথ্যসূত্র

## বহিঃসংযোগ
* USGS-এর পৃষ্ঠায়
* আলফ্রেড ভেগেনার ইনিস্টিটিউটের হোম পৃষ্ঠা
* প্লেট টেকটোনিক থিওরি

বিষয়শ্রেণী:১৮৮০-এ জন্ম
বিষয়শ্রেণী:১৯৩০-এ মৃত্যু
বিষয়শ্রেণী:ভূগোলবিদ
বিষয়শ্রেণী:জার্মান ভূগোলবিদ
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
সূরা নূর

**সূরা আন নূর** কুরআনের ২৪ তম অধ্যায়। সূরার নামের বাংলা অর্থ আলো। এটি মাদানী সূরা। এ সূরায় হযরত আয়েশা রা. এর উপর দেওয়া অপবাদ খন্ডন করা হয়েছে।

## নামকরণ
পঞ্চম রুকূ’র প্রথম আয়াত তথা ৩৫ তম আয়াত থেকে সূরার নাম গৃহীত হয়েছে। উক্ত আয়াতে আল্লাহ নিজের পরিচয় তুলে ধরতে গিয়ে নূর শব্দ ব্যবহার করেছেন।
## মূল পাঠ, উচ্চারণ

## শানেনুযুল
এ সূরাটি যে বনু মুসতালিক যুদ্ধের সময় নাযিল হয়, এ বিষয়ে সবাই একমত। কুরআনের বর্ণনা থেকে জানা যায় যে, হযরত আয়েশার  বিরুদ্ধে মিথ্যাচারের ঘটনা প্রসঙ্গে এটি নাযিল হয়। হযরত আয়েশা রা. বিরুদ্ধে আনা অভিযোগ (ইফকের ঘটনা) খন্ডন করে দেওয়া হয় এ সূরা নাজিলের মাধ্যমে।

## সূরার তথ্য
সূরা ক্রমঃ ২৪, সূরার ধরনঃ মাদানী সূরা মোট আয়াতঃ ৬৪, রুকুঃ ৯

## বিষয়বস্তু
এ সূরায় ব্যভিচারের শাস্তি ঘোষণা করা হয়। কারো বিরুদ্ধে অহেতুক ব্যভিচারের অপবাদ দেবার শাস্তি ঘোষিত হয়। ১১ নং আয়াতে হযরত আয়েশা রা. এর বিরুদ্ধে আনা অপবাদের জবাব দেওয়া হয়। ২৭ নং আয়াতে অনুমতি ছাড়া অপরের ঘরে প্রবেশ করতে নিষেধ করে আইন করা হয়। ৩০ ও ৩১ নং আয়াতে যথাক্রমে পুরুষ ও নারীদের জন্যে পর্দার বিধান দিয়ে দৃষ্ঠি নিচু করার নির্দেশ দেওয়া হয়। ৩১ আয়াতে গাইরে মাহরামদের (যাদের সাথে বিয়ে জায়েয কিন্তু দেখা দেওয়া হারাম) তালিকা দেওয়া হয়। ৩৫ আয়াতে আল্লাহ একটি উপমার দ্বারা নিজের পরিচয় তুলে ধরেছেন। পরবর্তী আয়াতগুলোতে সৃষ্ঠিজগতের প্রাকৃতিক ও বৈজ্ঞানিক কিছু নিদর্শনের প্রতি ইঙ্গিত করে পরকালের গুরুত্ব তুলে ধরা হয়েছে।

## আরও দেখুন
* অনলাইন কুরআন
* তাফহীমুল কুরআন; সূরা নূর

## তথ্যসূত্র

## বহিঃসংযোগ
* Bowering, Gerhard 'The Light Verse: Quranic Text and Sufi Interpretation'
* Quran An-Nur with translation.
* https://quran.com/24

নূর
বিষয়শ্রেণী:মাদানী সূরা
বিষয়শ্রেণী:শরিয়ত
বিষয়শ্রেণী:ইসলামে বিবাহ
অসকার পেশেল

থাম্ব|
**অসকার ফার্ডিনান্ড পেশেল** (Oscar Ferdinand Peschel) একজন জার্মান ভূগোলবিদ, নৃতাত্ত্বিক এবং প্রকৃতিবিদ। **আধুনিক প্রাকৃতিক ভূগোল শিক্ষণ** তার মাধ্যমেই সূচীত হয়।

## জীবন-কাল ও শিক্ষা
১৮২৬ সালে ১৭ মার্চ তারিখে জার্মানীর ড্রেসডেন শহরে পেশেলের জন্ম হয়। তিনি ১৮৭৫ সালের ৩১ আগস্ট তারিখে জার্মানীর লিপজিগ শহরে মৃত্যুবরণ করেন।

## গবেষণা ও প্রকাশণা
* Geschichte Der Erdkunde Bis Auf A. V. Humboldt Und Carl Ritter (1861)
* Geschichte Des Zeitalters Der Entdeckungen (1868)
* Die Theilung Der Erde Unter Papst Alexander VI. Und Julius II (1871)
* Völkerkunde (1874)
* Abhandlungen zur Erd- und Völkerkunde (1877) (with: Löwenberg, Julius)
* Europäische Staatenkunde (1880)
* Physische Erdkunde (1880) (with: Leipoldt, Gustav)
* The Races of Man, and Their Geographical Distribution (1888)

## বহিঃসংযোগ
* অসকার পেশেল-এর সম্বন্ধে লিপজিগ ইউনিভার্সিটির সাইটে প্রাপ্ত তথ্য
* চিঠিসমূহ

বিষয়শ্রেণী:প্রকৃতিবিদ
বিষয়শ্রেণী:ভূগোলবিদ
বিষয়শ্রেণী:জার্মান নৃতাত্ত্বিক
বিষয়শ্রেণী:জার্মান ভূগোলবিদ
বিষয়শ্রেণী:১৮২৬-এ জন্ম
বিষয়শ্রেণী:১৮৭৫-এ মৃত্যু
ডেউয়া

**ডেউয়া** বা **ঢেউয়া**  বা **মাদার** ('ডেউফল' বা 'ঢেউফল' বা ‘বোনকাঁঠাল’ বা' ‘বত্তা’) এক ধরনের অপ্রচলিত টক-মিষ্টি ফল। এর সংস্কৃত নাম 'লকুচ' ও হিন্দী নাম 'ডেহুয়া'। ডেউয়া গাছের বৈজ্ঞানিক নাম *Artocarpus lacucha* বা *Artocarpus lakoocha* Roxb। এটি মোরাসিই পরিবারভুক্ত ক্রান্তীয় চিরসবুজ বৃক্ষ। এটি ভারতীয় উপমহাদেশের সর্বত্র এবং দক্ষিণ-পূর্ব এশিয়ায় প্রচুর জন্মে। এর কাঠ বেশ উন্নতমানের। এর ফল সুস্বাদু এবং উপকারী।
থাম্ব|230px|ডেউয়া বা ঢেউয়াফল, কোলকাতা, পশ্চিমবঙ্গ, ভারত।
230px|thumb|right|একটি ডেউয়া গাছের একটি শাখা এবং এর পাতা

## বর্ণনা
ভিন্ন ভিন্ন অঞ্চলে এই গাছটি ভিন্ন ভিন্ন নামে পরিচিত। ডেউয়া, ডেপর বা ডেপোর পশ্চিমবঙ্গে এটি মাদার নামে পরিচিতো ।

বহু শাখা-প্রশাখা বিশিষ্ট, বড় আকারের বৃক্ষ। প্রায় ২০-২৫ ফুট উঁচু হয়, এর ছাল ধূসর-বাদামী রঙের। গাছের ভেতর সাদাটে কষ বা আঠা থাকে। এর পাতা ৬-১২ ইঞ্চি লম্বা ও ৪-৭ ইঞ্চি চওড়া হয়, যা অনেকটা কাকডুমুরের (Ficus hispida) পাতার ন্যায়, তবে আকারে সামান্য বড়। স্ত্রী ও পুরুষ ফুল আলাদা। স্ত্রী ফুল আকারে বড়, বোঁটা ছোট ও মসৃণ। এ ফুলে পাঁপড়ি নেই, ছোট গুটির মত। স্ত্রী ফুল থেকে ফল হয়। ফল কাঁঠালের ন্যায় যৌগিক বা গুচ্ছফল। বহিরাবরন অসমান। কাঁচা ফল সবুজ, পাকলে বহিরাবরণ হলুদ। ভিতরের শাঁস লালচে হলুদ। ফলের ভেতরে থাকে কাঁঠালের ছোট কোয়ার (কোষের) মত কোয়া এবং তার প্রতিটির মধ্যে একটি করে বীজ থাকে। সাধারনত ফেব্রুয়ারি শেষ বা মার্চ মাসের প্রথম দিকে ফুল আসেতে শুরু করে এবং মে মাসের শেষ দিক থেকে ফল পাকতে শুরু করে। গাছ রোপনের উপযুক্ত সময় বর্ষাকাল।

## বিভিন্ন ভাষায় নাম
* বাংলা- ডেওয়া
* চাটগাঁইয়া ভাষা - বত্তা
* চলিত - টক আতা

## চিত্রশালা

চিত্র:Monkey Jack (Artocarpus lakoocha 1.jpg|ডেউয়া ফল
চিত্র:কাঁচা ডেউয়া ফল.jpg|কাঁচা ডেউয়া ফল
চিত্র:Monkey Jack (Artocarpus lakoocha) 4.jpg|পাকা ডেউয়া ও এর ভেতরের অংশ


## তথ্যসূত্র

## বহিঃসংযোগ
*
*
*Antioxidant and toxicity activities of ''Artocarpus lakoocha'' Roxb. heartwood extract
*Fruit with foliage
*Crops for the Future: Barhal (''Artocarpus lakoocha'')

বিষয়শ্রেণী:বাংলার ফল
বিষয়শ্রেণী:বাংলাদেশের ফল
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:আর্টোকার্পাস
অরবরই

**অরবরই**, অড়বরই বা অরবড়ই () একটি ছোটো অপ্রচলিত টক ফল। এর ইংরেজি নাম Otaheite Gooseberry, Malay Gooseberry, Tahitian Gooseberry, Country Gooseberry, Star Gooseberry, West India Gooseberry ইত্যাদি। অড়বরই গাছের বৈজ্ঞানিক নাম *Phyllanthus acidus*, যা Phyllanthaceae পরিবারভুক্ত। বাংলাদেশের বিভিন্ন স্থানে এই ফলটিকে নইল, নোয়াইল, হরিফল, নলতা, লেবোইর, ফরফরি, নোয়েল, রোয়াইল, রয়েল, আলবরই, অরবরই ইত্যাদি নামেও ডাকা হয়। পশ্চিমবঙ্গের কোনো কোনো স্থানে একে নোড় বা শিল্যে-ও বলা হয়। ফলটির ব্যাস ০.৫ থেকে ১ সেমি পর্যন্ত হতে পারে। দেখতে হাল্কা হলুদ রঙের এই ফলের ত্বক খাঁজকাটা থাকে। পৃথিবীর অনেক স্থানে অড়বড়ই গাছ লাগানো হয় সৌন্দর্য-বৃক্ষ হিসেবে। বাংলাদেশে এই ফলকে নইল এবং রয়েল নামেও ডাকা হয়। স্বাদে অম্লীয় এই গাছের ফলটি আচার বা চাটনি তৈরিতে ব্যবহৃত হলেও এই গাছের পাতার নির্যাস ওষধির গুণসম্পন্ন। 

## উদ্ভিদ ও ফলের বর্ণনা
নোয়াড় গাছ সাধারণত মাঝারি আকারের ৩০ ফুট উচ্চতার হয়ে থাকে এবং এর ছাল রুক্ষ হয়। গাছের পাতা সরল এবং একান্তর। গাছে স্ত্রী ও পুরুষ ফুল জন্মে। পাতাবিহীন শীর্ষে গোলাপী রঙের ফুল হয় এবং এর থেকেই থোকা থোকা ক্ষুদ্রাকৃতির নোয়াড় বা অরবরই জন্মে। জানুয়ারি মাসে ফুল আসলে দু-তিন মাসেই অর্থাৎ এপ্রিলে পরিপক্ক হয়, তেমনই মে মাসে ফুল দেখা দিলে আগস্ট মাসে পরিপক্ক হয়।

## গুণাগুন
এ ফল প্রচুর ভিটামিন সি সমৃদ্ধ। এতে প্রচুর পানি ও থাকে ফলে বেশি তৃষ্ণার্ত থাকলে এটা খেলে কিছুটা তৃষ্ণা নিবারিত হবে। হাম, বসন্ত রোগে এই গাছের ব্যবহার আমাদের দেশে তথা বাংলার পল্লীঅঞ্চলে আবহমান কাল থেকে প্রচলিত। পৃর্ববঙ্গ (অধুনা বাংলাদেশ) ও উত্তরবঙ্গে যারা চিকিৎসা করতেন তারা হাম হলে লবলী তথা নোয়াড় গাছের পাতার রস খেতে দিতেন এবং ঐ গাছের ডাল (শাখা) গায়ে বুলিয়ে আরোগ্য করিয়ে দিতেন।

## ব্যবহার
বিট সল্ট দিয়ে খেতে পারেন। ডাল এ দিয়ে খেতে পারেন। তাছাড়া এর আচার খুবই সুস্বাদু।
অরবরই গাছ *গুল্ম* এবং বৃক্ষের মাঝামাঝি আকারের হয়, যা দুই থেকে নয় মিটার পর্যন্ত উঁচু হতে পারে। 
থাম্ব|বাম|300px
থাম্ব|বাম|গাছ
থাম্ব|200px|ডান|গাছ
থাম্ব|বাম|গাছের ডালে অরবরই

## তথ্যসূত্র

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:উদ্ভিদ
বিষয়শ্রেণী:গাছ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:বেরি
বিষয়শ্রেণী:ক্যারিবীয় দ্বীপপুঞ্জের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
অটো শ্লুটার

থাম্ব|অটো শ্লুটার (ইংরেজি: Otto Schlüter) একজন জার্মান ভূগোলবিদ ও হালে বিশ্ববিদ্যালয়ের অধ্যাপক।
**অটো শ্লুটার** (ইংরেজি: Otto Schlüter) একজন জার্মান ভূগোলবিদ ও হালে বিশ্ববিদ্যালয়ের অধ্যাপক। তিনি "সাংস্কৃতিক ভূদৃশ্য" নামক একটি নতুন ধারণা ভূগোলে চালু করেন ও এর মাধ্যমে মানুষের সাথে প্রকৃতির সম্পর্ক বিচারে উৎসাহী হন।

## জন্ম ও শিক্ষা
অটো শ্লুটার ১৮৭২ সালের ১২ নভেম্বর জার্মানীতে জন্মগ্রহণ করেন ও ১৯৫৯ সালের ১২ অক্টোবর তারিখে জার্মানীর হালে শহরে মৃত্যুবরণ করেন।

## কর্মজীবন
তিনি ১৯১১ সাল থেকে ১৯৫৯ সালে তার মৃত্যুর পূর্ব পর্যন্ত হালে বিশ্ববিদ্যালয়ে শিক্ষক হিসেবে কর্মরত ছিলেন।

## ভূগোলে অবদান
অটো শ্লুটারই সর্বপ্রথম ভুগোলে "ভূচিত্র" বিষয়ক ধারণা নিয়ে বিস্তারিত সমীক্ষার উপর জোর দেন। এই বিষয়ে তার অভিমত ছিলো "দৃশ্যমান ভূচিত্র" নিয়ে বিশদ আলোচনা করা ও এর মাধ্যমেই সিদ্ধান্তে উপনীত হওয়ার দ্বারা আমরা মানবীয় কর্মকাণ্ড ও তার সাথে পরিবেশ ও কালের সম্পর্ক নির্ণয় করতে পারি। তিনি মনে করতেন, "সাংস্কৃতিক ভূদৃশ্য ও প্রকৃতিক ভূদৃশ্যের মধ্যে পার্থক্য নিরূপণ করা কঠিন।" 

## তথ্যসূত্র

## বহিঃসংযোগ
* হালে ইউনিভার্সিটির একটি গবেষণা পত্রের সারসংক্ষেপণ 

বিষয়শ্রেণী:১৮৭২-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:ভূগোলবিদ
বিষয়শ্রেণী:জার্মান ভূগোলবিদ
মুখগোলক

[thumb|[বড় ধূসর প্যাঁচা|বড় ধূসর প্যাঁচার মুখগোলক]]

পক্ষীবিজ্ঞানে **মুখগোলক** বলতে কয়েকটি নির্দিষ্ট প্রজাতির পাখির চোখের চারিদিকের পালকগুলোর গোলাকার বিন্যাস্ততাকে বোঝায়। প্যাঁচাদের মধ্যে মুখগোলক সবচেয়ে বেশি দেখা যায়। সাধারণত পাখিদের দুই চোখকে ঘিরে অর্ধবৃত্তাকারে এ মুখগোলক বিন্যাস্ত থাকে। এর মূল উদ্দেশ্য হল দূরবর্তী শব্দ তরঙ্গ যাতে খুব সহজে পাখিদের কানে এসে পৌঁছে। কেবল শব্দ নয়, দৃষ্টিশক্তি নিয়ন্ত্রণের কাজেও এটি ব্যবহৃত হয়। এ বিশেষ শারীরিক সুবিধার ফলে প্যাঁচারা খুব সহজে গর্তে, গাছের খোঁড়লে, তুষারের নিচে এমনকি ঘন ঘাসে শিকারের অবস্থান নিখুঁতভাবে নির্ণয় করতে পারে।

প্যাঁচা ছাড়াও রাখালভুলানি বা কাপাসিদেরও ছোটখাটো মুখগোলক থাকে। তবে প্যাঁচাদের তুলনায় এদের মুখগোলক অতটা দৃষ্টিগ্রাহ্য নয়। রাখালভুলানিরা শব্দ পেলে তাদের এ বর্ধিষ্ণু পালক খাড়া করে সুনির্দিষ্টভাবে শব্দটি শোনার চেষ্টা করে।

বড় ধূসর প্যাঁচার মুখগোলক পৃথিবীতে শবচেয়ে বড়। লক্ষ্মী প্যাঁচার মুখগোলকের পরিধি প্রায় ১১০ মিলিমিটার।

## গ্রন্থপঞ্জি
* Jemima Parry-Jones (2001). *Understanding Owls: Biology, Management, Breeding, Training*. David & Charles, p.&nbsp;20. 
* Robert E. Simmons (2000). *Harriers of the World: Their Behavior and Ecology*. Oxford University Press, pp.&nbsp;53–56. 

বিষয়শ্রেণী:পাখি শারীরবিদ্যা
বিষয়শ্রেণী:পক্ষিবিজ্ঞান
বিষয়শ্রেণী:পাখির শারীরস্থান
বিষয়শ্রেণী:প্যাঁচা